A picture containing person

Description automatically generated

Številka: 31000-1/2022/9

Datum: 30. 5. 2022

Izvedbeni dokument ukrepov razvoja lesnopredelovalne industrije do 2030

### Maj, 2022

**Naročnik**: MGRT, Direktorat za lesarstvo, Kotnikova 5, SI – 1000 Ljubljana, Slovenija

**Izvajalec**: InnoRenew CoE, Livade 6, 6310 Izola/Isola, Slovenija v sodelovanju z Deloitte in UL BF

**Projekt**: Izdelava izvedbenega dokumenta ukrepov razvoja lesnopredelovalne industrije do 2030

**Št. Naročilnice**: N2130-21-0329

Kazalo

[1 Uvod 3](#_Toc99990217)

[2 Predlogi ukrepov po vsebinskih sklopih 4](#_Toc99990218)

[2.1 Ukrepi, ki ustvarjajo ugodno poslovno okolje za lesnopredelovalna podjetja 4](#_Toc99990219)

[2.2 Ukrepi, ki podpirajo investicije v povečanje kapacitet za predelavo lesa 6](#_Toc99990220)

[2.3 Ukrepi, ki podpirajo zagotavljanje zadostnih količin gozdno lesnih sortimentov (GLS) za lesnopredelovalna podjetja 9](#_Toc99990221)

[2.4 Ukrepi za vpeljavo novih poslovnih modelov in digitalizacijo za izboljšanje poslovne odličnosti lesnopredelovalnih podjetij 9](#_Toc99990222)

[2.5 Ukrepi, ki podpirajo zagotavljanje ustreznega kadra za razvoj lesnopredelovalnih podjetij 10](#_Toc99990223)

[2.6 Ukrepi, ki spodbujajo raziskave, razvoj in inovacije v lesarstvu in razvijajo podporno okolje, vključno s povezovanjem z relevantnimi deležniki 13](#_Toc99990224)

[2.7 Ukrepi, ki spodbujajo rabo lesa tako v javnem kot zasebnem sektorju in povečujejo promocijo lesa 16](#_Toc99990225)

# Uvod

Na podlagi analize stanja, analize SWOT, pregleda preteklih in načrtovanih ukrepov ministrstev Vlade Republike Slovenije, analize izvedenih fokusnih skupin, ankete z relevantnimi deležniki in več konzultacij z najširšim krogom deležnikov smo oblikovali prvi osnutek predlogov ukrepov Izvedbenega dokumenta ukrepov za razvoj lesnopredelovalne industrije do 2030.

Ukrepi so bili oblikovani v naslednjih korakih:

1. Konkretizacija šestih glavnih ciljev Izvedbenega dokumenta ukrepov razvoja lesnopredelovalne industrije do leta 2030 z določitvijo ključnih kazalnikov za merjenje posameznega cilja skladno s cilji Slovenske industrijske strategije:
   1. povečanje prodajne realizacije v lesni industriji na 2,5 milijarde EUR letno,
   2. povečanje predelave okroglega lesa v Sloveniji v izdelke za ne-energetsko rabo v izdelke s čim višjo dodano vrednostjo na 3 mio m3 letno,
   3. povečanje števila zaposlenih v panogah, povezanih z lesom,
   4. povečanje dodane vrednosti na zaposlenega z razvojem novih načinov rabe in predelave lesa,
   5. povečati delež lesa v vseh novih javnih stavbah iz 30 % na vsaj 50 %,
   6. ustvarjanje lesnopredelovalni verigi naklonjenega poslovnega okolja.
2. Oblikovanje prvega osnutka predlogov ukrepov na podlagi analize stanja in SWOT analize s predvidenimi cilji.

Ukrepi so razdeljeni glede na vsebinske sklope, ki so pomembni za razvoj lesnopredelovalne industrije do leta 2030, kot izhaja iz izhodišč za pripravo izvedbenega dokumenta. Področja, ki jih ukrepi pokrivajo, oz. predlogi rešitev so skladni s cilji Slovenske industrijske strategije 2021-2030, kar bo omogočilo usklajeno in usmerjeno delovanje lesnopredelovalne industrije k skupnim ciljem razvoja slovenske industrije do leta 2030. Ukrepi so bili pripravljeni na podlagi analize stanja in so podprti s ključnimi kazalniki (definiranimi v intenzivnem dialogu z deležniki), ki bodo omogočili vrednotenje uspešnosti izvedbe ukrepov.

Analiza stanja je pokazala predvsem, da so po izboljšanju poslovnega okolja (tudi za izboljšanje konkurenčnosti izdelkov iz lesa in lesnih kompozitov) najbolj potrebne investicije v tehnološko najsodobnejšo primarno predelavo lesa, predvsem lesa, ki ga sedaj v Sloveniji ne izkoriščamo v industrijskem merilu ter v predelavo lesa v pohištvene in druge končne izdelke. Vzporedno industrijski deležniki poudarjajo potrebo po zagotavljanju ustreznih količin surovin, ki jih bodo delavci in vodstva podjetij z boljšo izobrazbo, izkušnjami in veščinami predelovali v inovativne izdelke s čim višjo dodano vrednostjo. Povezanost in konstruktiven dialog industrije z raziskovalno razvojnim, izobraževalnim ter kreativnim sektorjem, političnimi odločevalci in drugimi deležniki v nacionalnem in mednarodnem okolju so deležniki prepoznali kot nujnost za izboljšanje poznavanja razmer na trgih in identifikacije ustreznih trženjskih pristopov (s poudarkom na izdelkih za oblikovanje bivanjskih in notranjih delovnih okolij), ki bodo to dodano vrednost tudi omogočili. Več relevantnih deležnikov je poudarilo, da bi bila realizacija Ukrepov in njihovih Aktivnosti lažja, če bi bilo področje obravnavano v posebnem zakonu, s čimer bi bila izkazana tudi politična prioriteta temu področju.

# Predlogi ukrepov po vsebinskih sklopih

Ukrepi so razdeljeni na naslednje kategorije ukrepov:

* Ukrepi, ki ustvarjajo ugodno poslovno okolje za lesnopredelovalna podjetja
* Ukrepi, ki podpirajo investicije v povečanje kapacitet za predelavo lesa
* Ukrepi, ki podpirajo zagotavljanje zadostnih količin gozdnih lesnih sortimentov (GLS) za lesnopredelovalna podjetja
* Ukrepi za vpeljavo novih poslovnih modelov in digitalizacijo za izboljšanje poslovne odličnosti lesnopredelovalnih podjetij
* Ukrepi, ki podpirajo zagotavljanje ustreznega kadra za razvoj lesnopredelovalnih podjetij
* Ukrepi, ki spodbujajo raziskave, razvoj in inovacije v lesarstvu in razvijajo podporno okolje, vključno s povezovanjem z relevantnimi deležniki
* Ukrepi, ki spodbujajo rabo lesa tako v javnem kot zasebnem sektorju in povečujejo promocijo lesa

## Ukrepi, ki ustvarjajo ugodno poslovno okolje za lesnopredelovalna podjetja

|  |  |  |
| --- | --- | --- |
| **Ukrep 1.1:** | **Podpora inovativnim in tehnološko naprednim mikro in malim podjetjem oz. zagonskim podjetjem** | |
| Namen ukrepa: | Podpreti mlade pri ustanavljanju inovativnih podjetij, kar bo dopolnilo Ukrepe in Aktivnosti v vsebinskem sklopu ukrepov 2, ki bodo zaradi investicij v nove obrate že sami po sebi prispevali k dvigu zaposlenosti v lesnopredelovalni panogi, in te trende še pospešilo.  Izboljšanje sodelovanja med institucijami (npr. SIDG, MGRT, SPIRIT) | |
| **Aktivnost 1.1.1** | **Podpora inkubatorju za lesarska zagonska podjetja (start- up) z vso tehnološko opremo** | |
| Namen: | Omogočiti vzpostavitev novih podjetij v okolju, ki ima pridobljena ustrezna okoljska in druga dovoljenja za opravljanje proizvodnje dejavnosti lesarstva ter podjetnikom nudi osnovne storitve (npr. računovodstvo, upravne in osnovne pravne nasvete, itd.) ter mentorstvo za hiter in uspešen razvoj podjetij (npr. pomoč pri vzpostavljanju nabavnih in prodajnih kanalov). | |
| Odgovorni za izvedbo: | **MGRT**, lokalne skupnosti | |
| Kazalnik: | Vzpostavljen inkubator za zagonska (start-up) podjetja v lesnopredelovalnem  sektorju. | |
| Rok: | 2025 | |
| **Ukrep 1.2:** | | **Zakonodajne rešitve in zelena davčna politika** |
| Namen ukrepa: | | Proučitev možnosti posebne zakonodajne rešitve, ki bi spodbudila razvoj predelave in uporabe obnovljivih naravnih virov s poudarkom na lesu.  Z davčnimi spodbudami in olajšavami podpreti razvoj lesnopredelovalne industrije in vplivati na nakupne odločitev družbe za izdelke iz lesa. Obenem zmanjšati količine in razdalje prevoza lesa in polizdelkov ter na ta način prispevati k zniževanju emisij toplogrednih plinov za doseganje podnebnih ciljev. |
| **Aktivnost 1.2.1:** | | **Proučitev možnosti znižanja DDV za izdelke iz lesa, ali pretežno iz lesa, in uvrstitev teh izdelkov med kategorije za znižanje davčne osnove podjetij, ki se odločijo za investicijski nakup takih izdelkov** |
| Namen: | | S pomočjo strokovnjakov oziroma ustanovitve strokovne skupine izdelati strokovne podlage za umestitev izdelkov iz lesa v Prilogo III Direktive Sveta (EU) 2006/112/ES o skupnem sistemu davka na dodano vrednost in vse naknadne spremembe te direktive, za katere države članice z nacionalnim predpisom lahko določijo uporabo znižane stopnje, da bi jih posledično lahko uvrstili na Seznam dobav blaga in storitev, za katere se uporablja nižja stopnja DDV (Prilogi I k ZDDV-1).  S pomočjo strokovnjakov oziroma ustanovitve strokovne skupine izdelati strokovne podlage za uvrstitev lesenega ali pretežno lesenega pohištva (kriteriji po vzoru Uredbe o Zelenem javnem naročanju) med izdelke, katerih nakup se lahko uvrsti v znižanje davčne osnove (po vzoru olajšav za investicije v raziskave in razvoj) ter s tem povečati interes za investicije v prenovo poslovnih prostorov in neposredno vplivati na investicijsko potrošnjo. |
| Odgovorni za izvedbo (označeno s krepko pisavo) in ostali sodelujoči deležniki: | | **MF** |
| Kazalnik: | | Umestitev izdelkov iz lesa na Seznam dobav blaga in storitev, za katere se uporablja nižja stopnja DDV (Priloga I k ZDDV-1); Uvrstitev lesenih izdelkov med izdelke, katerih nakup se lahko uvrsti v znižanje davčne osnove; priprava predloga za Zakon o predelavi in uporabi obnovljivih naravnih virov in lesa |
| Rok: | | 2024 |
| **Aktivnost 1.2.2:** | | **Podpora uvrstitvi transporta v sistem ETS in zvišanju cene emisij CO2 v tem sektorju** |
| Namen: | | Zvišanje cene emisij CO2 za prevoz hlodovine na večje razdalje. Prispevati k trajnostnem, krožnem gospodarstvu s skrajšanjem transportnih poti ter prispevati k doseganju podnebnih ciljev in zagotoviti dovolj lesna ustrezne kakovosti za predelovalce na lokacijah, kjer les pridobivamo. Zaradi zvišanja cene emisij CO2 se bodo v podnebnem skladu zbirala dodatna sredstva, ki morajo biti namenjena spodbudam uporabe lesa in lesnih izdelkov.  S pomočjo strokovnjakov oziroma ustanovitve strokovne skupine izdelati strokovne podlage za usklajevanje okoljskih davkov (trošarina, prispevek na rabo energije za povečanje energetske učinkovitosti (prispevek URE), prispevek za zagotavljanje podpor proizvodnji električne energije (prispevek OVE), okoljska dajatev za onesnaževanje zraka z emisijo ogljikovega dioksida, itd.) za doseganje opisanega namena. |
| Odgovorni za izvedbo (označeno s krepko pisavo) in ostali sodelujoči deležniki: | | **MOP**, MF, Podnebni sklad |
| Kazalnik: | | Povečanje sredstev podnebnega sklada, zmanjšanje izpustov CO₂ |
| Rok: | | Postopoma do leta 2027 na nacionalni ravni, do leta 2029 na ravni sistema ETS (uvrstitev sektorja promet v ta sistem se pričakuje leta 2027) |
| **Aktivnost 1.2.3:** | | **Zvišanje deleža zneska investicije v opremo in v neopredmetena sredstva, za katerega se lahko uveljavlja znižanje davčne osnove** |
| Namen: | | S spremembo Zakona o davku od dohodkov pravnih oseb (ZDDPO-2) olajšati in s tem pospešiti investicije v opremo in v neopredmetena sredstva podjetjem iz lesnopredelovalne panoge. S pomočjo strokovnjakov oziroma ustanovitve strokovne skupine izdelati strokovne podlage za Svet za nadgradnjo davčnega sistema, ki bi opredelili morebiti potrebno priglasitev državne pomoči Evropski komisiji. |
| Odgovorni za izvedbo (označeno s krepko pisavo) in ostali sodelujoči deležniki: | | **MF** |
| Kazalnik: | | Zvišanje deleža priznane davčne olajšave za investicije v opremo in v neopredmetena sredstva s sedanjih 40 % na 80 %. |
| Rok: | | 2023 |
| **Ukrep 1.3:** | | **Podpreti izgradnjo regijskih centrov lesnopredelovalne verige, ki temeljijo na načelih krožnega gospodarstva** |
| Namen ukrepa: | | Pospešiti predelavo lesa v regijah, bogatih z lesom ustreznih vrst in kvalitete in s tem prispevati k enakomernejšemu gospodarskemu razvoju. Regijski centri (najmanj štirje) se vzpostavijo po principu sedanjih poslovnih con (sofinanciranje EU) in temeljijo na načelih krožnega gospodarstva in kaskadne rabe lesa. (Usklajeno z Ukrepi 2.1 in 2.2) |
| **Aktivnost 1.3.1:** | | **Investicije v infrastrukturo regijskih lesnopredelovalnih centrov** |
| Namen: | | Vzpostaviti pogoje za racionalno poslovanje večjega števila podjetij lesnopredelovalne verige in nastanek novih podjetij na lokacijah kjer je tržno dostopen les ustreznih vrst in kvalitete ter s poudarkom na tehnologijah in proizvodih, za katere na trgu obstaja vrzel. Glede vzpostavitve štirih regijskih lesnopredelovalnih centrov upoštevati Strateški načrta poslovanja družbe SiDG. Znižanje izpustov TGP zaradi optimiranja logistike in reševanja energetske oskrbe. |
| Odgovorni za izvedbo (označeno s krepko pisavo) in ostali sodelujoči deležniki: | | **MGRT**, SVRK, SPIRIT, lokalne skupnosti (tudi RRA), SiDG d.o.o., zasebni viri (obstoječa lesno predelovalna podjetja), SLOLES, GZS |
| Kazalnik: | | Štirje regijski lesnopredelovalni centri po načelu krožnega gospodarstva |
| Rok: | | Postopoma do leta 2027 |
| **Aktivnost 1.3.2:** | | **Dostopnost okroglega lesa družbe SiDG** |
| Namen: | | Posodobitev pravil prodaje okroglega lesa družbe SiDG na način, da ima pri izbiri partnerjev (podjetje oziroma skupina podjetij) za sklepanje dolgoročnih pogodb za nakup okroglega lesa večjo težo kriterij stopnje predelave lesa (tudi kot spodbuda podjetjem za vključevanje v regijske centre lesnopredelovalne industrije). Dodaten kriterij izbire naj postane količina izpustov TGP prevoza hlodovine do izbranega kupca (kupcev), na način, da daje prednost kupcem, do katerih bi prevoz hlodovine zahteval manj emisij TGP. |
| Odgovorni za izvedbo (označeno s krepko pisavo) in ostali sodelujoči deležniki: | | **MKGP**, SiDG, SLOLES, GZS-ZLPI, Obrtna zbornica-Sekcija lesnih strok |
| Kazalnik: | | Zmanjšanje prevozov okroglega lesa |
| Rok: | | 2023 |

## Ukrepi, ki podpirajo investicije v povečanje kapacitet za predelavo lesa

|  |  |
| --- | --- |
| **Ukrep 2.1:** | **Spodbujanje investicij za povečanje kapacitet primarne predelave lesa** |
| Namen ukrepa: | Podpora transformacije lesnopredelovalne industrije v visokotehnološke predelovalne obrate z večjo produktivnostjo, s povečanimi kapacitetami in izboljšano kakovostjo, s poudarkom rabe manj kakovostnega lesa in lesa listavcev v inženirskih lesnih kompozitih in za proizvodnjo vlaken (celuloza, tekstilna vlakna, itd.). S tem močno povečati predelavo lesa (z visoko energijsko in snovno učinkovitostjo) za hitrejši prehod v podnebno nevtralno družbo. Omogočiti povečanje kaskadne rabe lesa in s tem podaljšati čas, ko je v materialih vezan CO₂ in hkrati stimulirati uporabo lesa v vseh njegovih oblikah čim bližje izvoru materiala (skrajševanje transportnih poti) ter s tem zmanjševati emisije toplogrednih plinov. Usklajeno delovanje z načrti investicij SiDG v centre predelave lesa (Ukrep 1.3, Aktivnost 1.3.1). |
| **Aktivnost 2.1.1:** | **Investicijska podpora pri vzpostavitvi predelave lesa slabše kakovosti in lesa listavcev v čim bolj trajne materiale, polizdelke in izdelke na osnovi lesa** |
| Namen: | Vzpostavitev obratov primarne predelave lesa kot so proizvodnja ploščnih lesnih kompozitov (npr. iverne, vezane in vlaknene plošče, plošče OSB, itd.) za pohištveno in gradbeno industrijo ter obratov za predelavo celuloze, tekstilnih in drugih vlaken (npr. v izolacijske materiale na osnovi lesa).  Podpora podjetjem, ki so vključena v kaskadno predelavo lesa. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, SiDG, zasebni viri |
| Kazalnik: | Število novih obratov (>5), količine predelanega lesa v Sloveniji do 2030 dosežejo 3 mio m3/letno |
| Rok: | 2025 (2030) |
| **Aktivnost 2.1.2:** | **Podpora investicijam v sodobne tehnologije za primarno predelavo lesa** |
| Namen: | Spodbuditi investicije v sodobne tehnologije za proizvodnjo tako visokokakovostnih polizdelkov v velikih količinah, kot tudi nišnih polizdelkov in izdelkov iz lesa z visoko dodano vrednostjo, ki so rezultat tesnega sodelovanja lesnopredelovalne industrije s kreativno industrijo. Investicije bodo razdeljene na velike (nad 50 mio EUR), srednje (med 1 in 50 mio EUR) in male vrednosti (pod 1 mio EUR), usklajeno s pravili za državne pomoči. |
| Odgovorni za izvedbo (označeno s krepko pisavo) in ostali sodelujoči deležniki:: | **MGRT**, MK, Center za kreativnost |
| Kazalnik: | Število novih proizvodenj velikoserijskih ali nišnih polizdelkov in izdelkov (>3 velike, >5 srednje in >10 manjše vrednosti) |
| Rok: | 2024 |
| **Ukrep 2.2:** | **Podpora investicijam za vzpostavitev in/ali povečanje kapacitet za proizvodnjo inženirskih ter pohištvenih in končnih izdelkov na osnovi lesa in drugih lignoceluloznih obnovljivih virov** |
| Namen ukrepa: | S povečanjem kapacitet, modernizacijo obstoječih obratov in investicijami v nove obrate povečati realizacijo v lesni industriji ob hkratni vzpostavitvi celovitosti verig vrednosti pri predelavi lesa v Republiki Sloveniji.  Z usklajenim delovanjem državnih in javnih inštitucij doseči potrebne sinergijske učinke rabe javnih sredstev. |
| **Aktivnost 2.2.1:** | **Investicije v nove obrate in nadgradnjo tehnologij v obstoječih za predelavo lesa v tehnološko zahtevnejše, inženirske polizdelke in izdelke ter pohištvene izdelke** |
| Namen: | Vzpostaviti proizvodnjo polizdelkov in izdelkov, za katere na trgu vlada visoko povpraševanje (kot na primer.: CLT, lepljen les, LVL, itd.) in visok potencial za povečanje kapacitet (npr. pohištvena industrija), kot tudi v obrate z visoko energijsko (vključujoč energijsko učinkovitost stavb) in snovno učinkovitostjo za proizvodnjo inovativnih polizdelkov z visokim tržnim potencialom. Investicije morajo ustrezati definiciji začetne investicije v nomenklaturi pravil za državne pomoči. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT** (NOO), SVRK (ESIF), zasebna sredstva |
| Kazalnik: | Število izvedenih investicij (>30), prodajna realizacija (15 % povečanje vsako leto) |
| Rok: | 2023–2030 (periodično) |
| **Aktivnost 2.2.2:** | **Investicije v biorafinerije in druge obrate predelave lesa v ne-tradicionalne polizdelke in izdelke** |
| Namen: | Z investicijami v biorafinerije in druge obrate predelave lesa (vključno z celulozno, papirno industrijo, proizvodnjo lesnih vlaken) v netradicionalne polizdelke in izdelke vzpostaviti obrate za predelavo odsluženega in odpadnega lesa v netradicionalne polizdelke in izdelke z visoko dodano vrednostjo za kemijsko, farmacevtsko, itd. Industrijo. Glede na količino porabljene surovine biorafinerije (npr. obrati za predelavo lesa v tkanine, zelene kemikalije, prehranske dodatke, itd.) ustvarijo največ zaslužka (največja dodana vrednost).  S povezovanjem z dobavitelji polizdelkov doseči proizvodnjo konkurenčnih proizvodov in fleksibilnejšo proizvodnjo po meri kupca ob siceršnjem dvigu energijske in snovne učinkovitosti. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MOP (Podnebni sklad), SVRK (ESIF), SID, zasebni sektor, javno zasebno partnerstvo |
| Kazalnik: | Biorafinerije (>5), Število posodobljenih proizvodenj (>100), število vzpostavljenih strateških partnerstev (>50) |
| Rok: | 2027, 2028 |
| **Ukrep 2.3:** | **Podpora vlaganjem v tehnološko opremo in digitalizacijo lesnopredelovalnih podjetij za vzpostavitev ali povečanje kapacitet za proizvodnjo tehnološko zahtevnejših pohištvenih in končnih izdelkov na osnovi lesa** |
| Namen ukrepa: | S tehnološko prenovo in digitalizacijo lesnopredelovalnih podjetij povečati produktivnost, kakovost in posledično prodajno realizacijo obstoječih lesnopredelovalnih obratov. |
| **Aktivnost 2.3.1:** | **Spodbude za digitalno transformacijo tehnoloških procesov podjetji (vključujoč kibernetsko varnost)** |
| Namen: | Vpeljava naprednih digitalnih orodij v majhne, srednje velike in velike lesnopredelovalne obrate, predvsem pri proizvodnih procesih (avtomatizacija, robotizacija) ob hkratnem vzpostavljanju kompetenc zaposlenih za uporabo teh orodij. Investicije naj omogočijo proizvodnjo tehnološko zahtevnejših polizdelkov in končnih izdelkov na osnovi lesa |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, Služba Vlade Republike Slovenije za digitalno preobrazbo, zasebna sredstva |
| Kazalnik: | Digitalizacija proizvodenj (>100), človeški viri z digitalnim znanjem (>50% zaposlenih v sektorju) |
| Rok: | 2024 |
| **Aktivnost 2.3.2:** | **Spodbude za tehnološko posodobitev lesarskih (pohištvenih) podjetji, ki ustreza definiciji začetne investicije** |
| Namen: | S podporo podjetjem predvsem z registracijo aktivnosti C31 v tehnološke nadgradnje in povezovanje z dobavitelji polizdelkov doseči proizvodnjo konkurenčnih proizvodov in fleksibilnejšo proizvodnjo po meri kupca ob siceršnjem dvigu energijske in snovne učinkovitosti. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, Eko sklad (energijska učinkovitost), SID, zasebni viri |
| Kazalnik: | Število posodobljenih proizvodenj (>100), število vzpostavljenih strateških partnerstev (>50) |
| Rok: | 2032 |

## Ukrepi, ki podpirajo zagotavljanje zadostnih količin gozdnih lesnih sortimentov (GLS) za lesnopredelovalna podjetja

|  |  |
| --- | --- |
| **Ukrep 3.1:** | **Zagotavljanje dovoljšne količine in strukture lesa za predelavo ciljne količine predelanega lesa** |
| Namen ukrepa: | Zagotoviti ustrezno količino lesa za doseganje ciljne količine predelanega lesa v Sloveniji. |
| **Aktivnost 3.1.1:** | **Optimizacija sistema zbiranja, sortiranja in predelave (recikliranje) vseh oblik ostankov lesa iz pridelave in predelave ter odsluženega lesa** |
| Namen: | Zagotoviti ustrezno zbiranje in sortiranje ostankov sečnje (usklajeno z veljavno zakonodajo), primarne in sekundarne predelave lesa, komunalnega in kosovnega odpada, itd., ki omogoča učinkovito predelavo le teh v izdelke visoke dodane vrednosti po konceptu kaskadne uporabe lesa in ob upoštevanju načel krožnega gospodarstva, ter tako znižuje količine njihove izrabe v energetske namene (upoštevajoč tudi Strategijo umne rabe lesne biomase za energetske namene). Načrtovani »Regijski centri lesarstva« morajo postati pomemben del tega sistema (usklajeno z Ukrepom 1.3). |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MOP, MKGP, ZGS, energetska podjetja |
| Kazalnik: | Količine zbranih ostankov lesa in količine predelanih ostankov ter odsluženega lesa (postopno povečevanje) |
| Rok: | 2027 |
| **Aktivnost 3.1.2:** | **Prilagajanje industrije spremenjeni gozdni sestavi zaradi klimatskih sprememb** |
| Namen: | Pripraviti lesnopredelovalno industrijo na spremembe v dostopnosti drevesnih vrst s spodbudami inovacij in izrabe lesnih vrst, ki jih tradicionalno niso uporabljali za njihove polizdelke in izdelke ter tehnološke posodobitve, ki omogočajo predelavo  različne surovine (usklajeno z Ukrepi 2.1, 2.2 in 2.3). |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MIZŠ |
| Kazalnik: | Število financiranih razvojno raziskovalnih projektov na področju izrabe manj uporabljenih vrst lesa (drevesnih vrst) (>1/leto) |
| Rok: | 2024 |

## Ukrepi za vpeljavo novih poslovnih modelov in digitalizacijo za izboljšanje poslovne odličnosti lesnopredelovalnih podjetij

|  |  |
| --- | --- |
| **Ukrep 4.1:** | **Podpora vlaganjem v digitalizacijo lesnopredelovalnih podjetij za izboljšanje poslovnih procesov, vključujoč prenovo poslovnih modelov ter poslovno, proizvodno in investicijsko povezovanje.** |
| Namen ukrepa: | Z digitalizacijo poslovanja lesnopredelovalnih podjetij povečati produktivnost in kakovost poslovnih procesov (vključno s povezovanjem z drugimi deležniki v sektorju, kot so raziskovalci, razvojniki, inovatorji, arhitekti, oblikovalci, itd.) ter posledično prodajno realizacijo obstoječih lesnopredelovalnih obratov. |
| **Aktivnost 4.1.1:** | **Spodbude za digitalno transformacijo poslovnih procesov podjetji (vključujoč kibernetsko varnost)** |
| Namen: | Vpeljava naprednih digitalnih orodij v majhne, srednje velike in velike lesnopredelovalne obrate pri upravljanju podjetij ter komuniciranju z dobavitelji in kupci, ob hkratnem vzpostavljanju kompetenc zaposlenih za uporabo teh orodij. Vpeljava naprednih digitalnih orodij v majhne, srednje velike in velike lesnopredelovalne obrate, predvsem pri proizvodnih procesih (avtomatizacija, robotizacija) ob hkratnem vzpostavljanju kompetenc zaposlenih za uporabo teh orodij. Investicije naj omogočijo proizvodnjo tehnološko zahtevnejših polizdelkov in končnih izdelkov na osnovi lesa |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, Služba Vlade Republike Slovenije za digitalno preobrazbo, zasebna sredstva |
| Kazalnik: | Digitalizacija proizvodenj (>100), človeški viri z digitalnim znanjem (>50% zaposlenih v sektorju) |
| Rok: | 2024 |
| **Aktivnost 4.1.2:** | **Spodbude za nove poslovne modele lesnopredelovane industrije** |
| Namen: | Strokovna podpora vodstvom podjetij pri pripravi razvojnih dokumentov, usposabljanje managerjev, design management, itd., ki vodijo do novih poslovnih modelov. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, zasebni viri |
| Kazalnik: | Novi poslovni modeli (>20) |
| Rok: | 2024 |
| **Aktivnost 4.1.3:** | **Spodbude za strateško (dolgoročno) poslovno/proizvodno/investicijsko povezovanje lesarskih podjetji s podjetji iz drugih panog** |
| Namen: | Ustvariti strateška partnerstva lesnopredelovalnih podjetij z drugimi panogami (npr. IKT, gradbeništvo, kreativna industrija) in raziskovalnim prostorom za izboljšanje pozicioniranja na trgu in za razvoj novih inovativnih proizvodov v kreiranih novih  verigah vrednosti. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MIZŠ, MK, OZS, GZS, zasebni viri |
| Kazalnik: | Število vzpostavljenih partnerstev (>20) |
| Rok: | 2025 |

## Ukrepi, ki podpirajo zagotavljanje ustreznega kadra za razvoj lesnopredelovalnih podjetij

|  |  |
| --- | --- |
| **Ukrep 5.1:** | **Dvig ravni znanja, izkušenj in kompetenc ter diverzifikacija strukture zaposlenih v panogah, povezanih z lesom** |
| Namen ukrepa: | Posodobiti strukturo zaposlenih v sektorju tako z novim kadrom kot z dvigom kompetenc obstoječih kadrov in uvedba dualnega izobraževanja na vseh nivojih |
| **Aktivnost 5.1.1:** | **Posodobitev programov na vseh ravneh lesarske izobraževalne vertikale z interdisciplinarnimi vsebinami in spodbujanje vpisa na te programe** |
| Namen: | Srednjeročno izboljšati kompetence zaposlenih v lesarstvu in jih opolnomočiti za interdisciplinarno delo v gospodarstvu. Poudarek na vsebinah IKT, oblikovanja, arhitekture, gradbeništva, strojništva, vendar ne izključujoč vsebin PR, pedagogike in drugih družboslovnih in humanističnih ved (npr. varstva kulturne dediščine).  Uvesti državno ali spodbujati lokalno (občinske štipendije) štipendiranje dijakov in  študentov teh smeri.  Za delo v lesarstvu pritegniti visoko izobražene, izkušene in z drugimi kompetencami opremljene ljudi, vendar obenem ne zanemariti potrebe obrti in industrije po delavcih z osnovnimi lesarskimi poklici (npr. mizar), kjer še vedno prevladuje zahteva po ročnih spretnostih – torej vključitvijo praktičnega dela v izobraževanje in usposabljanje.  Podpreti vključitev pristojnih zbornic in zainteresiranih podjetij v prenove programov, tudi pri praktični uvedbi/nadgradnji programov dualnega izobraževanja in usposabljanja (npr. vajeništvo). |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, MGRT, izobraževalne ustanove, zbornice |
| Kazalnik: | Število posodobljenih izobraževalnih programov (>50% srednješolskega, >50% visokošolskega, >50% univerzitetnega) |
| Rok: | 2025 |
| **Aktivnost 5.1.2:** | **Podpora vpeljavi predmetov (obveznih ali izbirnih), ki spodbujajo pridobivanje lesarskih znanj, v druge izobraževalne in študijske programe** |
| Namen: | Srednjeročno izboljšati kompetence zaposlenih drugih profilov za delo v lesnopredelovalni industriji, obogatenje drugih študijskih programov z znanjem o specifikah lesa in lesarstva. Poudarek na programih izobraževanja in usposabljanja v IKT, oblikovanju, arhitekturi, gradbeništvu, strojništvu, vendar ne izključujoč programov za izobraževanje strokovnjakov za PR, pedagogiko in drugih družboslovnih in humanističnih ved (npr. varstvo kulturne dediščine). |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, zasebni viri |
| Kazalnik: | Število študijskih programov z izbirnimi predmeti lesarstva (>10) |
| Rok: | 2024 |
| **Aktivnost 5.1.3:** | **Sofinanciranje sodobne pedagoško raziskovalne opreme za izvedbo praktičnega usposabljanja v šolah in podjetjih – izobraževalnih partnerjih** |
| Namen: | V izobraževalne programe na vseh stopnjah vpeljati napredne tehnologije za praktično usposabljanje v kolikor to ni mogoče pri lesnopredelovalnih podjetjih |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, MGRT, zasebni viri |
| Kazalnik: | Število izobraževalnih programov s sodobno raziskovalno opremo (>20) |
| Rok: | 2025 |
| **Ukrep 5.2:** | **Sistematično vlaganje v razvoj vrhunskih kadrov za preboj v lesnopredelovalni industriji – Interdisciplinarno izobraževanje in usposabljanje** |
| Namen ukrepa: | Izboljšanje povezovanja znanosti, šolstva, raziskav, oblikovanja/načrtovanja (vključujoč arhitekturo in gradbeništvo), umetnosti (torej doseganje t.i. koncepta STEAM), obrti in industrije v raziskovalne, razvojne, inovacijske in investicijske projekte. Opolnomočenje trenutno zaposlenih lesarskih profilov s sodobnimi znanji, izkušnjami in kompetencami z njihovega področja in z drugih področij, ki se dotikajo lesarstva. Opolnomočenje ljudi drugih profilov za delo v lesarstvu/lesnopredelovalni industriji  ter promocija teh prizadevanj skozi prizmo doseganja krožnega gospodarstva in trajnostnega razvoja (v najširšem pomenu te besedne zveze) slovenske družbe. |
| **Aktivnost 5.2.1:** | **Vzpostavitev in/ali razširitev programov za dopolnjevanje znanja, izkušenj in kompetenc zaposlenih v lesnopredelovalni industriji, ki so drugih profilov, z vsebinami, ki so karakteristične za lesarstvo** |
| Namen: | Povečati število strokovnjakov drugih ved, ki bi bili opolnomočeni za uspešno delovanje v lesnopredelovalni industriji in bi jo obogatili z drugimi, v 21. stoletju prepotrebnimi znanji. S tem bi kratkoročno omogočili prestrukturiranje te industrije v dejavnost, ki olajšuje prehod slovenske družbe v krožno biogospodarstvo in na znanju temelječ trajnostni razvoj. Poudarek na strokovnjakih IKT, oblikovanja, arhitekture, gradbeništva, strojništva, vendar ne izključujoč strokovnjakov za PR, pedagogiko in drugih družboslovnih in humanističnih ved (npr. varstvo kulturne  dediščine). |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, Gospodarska zbornica Slovenije |
| Kazalnik: | Število usposobljenih oseb za delo v lesnopredelovalni industriji, ki imajo primarno izobrazbo na drugem področju (>100/leto) |
| Rok: | 2023 |
| **Aktivnost 5.2.2:** | **Vzpostavitev in/ali razširitev programov za dopolnjevanje znanja, izkušenj in kompetenc zaposlenih v lesnopredelovalni industriji, ki so lesarskih profilov, z vsebinami, ki so potrebne za uspešno interdisciplinarno delo** |
| Namen: | Sofinanciranje izobraževanj in praktičnih usposabljanj za učinkovito delo s sodobnimi tehnologijami in nadgradnjo znanj zaposlenih v lesno predelovalni industriji. |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, MGRT, zasebni viri |
| Kazalnik: | Število izvedenih izobraževanj in usposabljanj (>1000/leto) |
| Rok: | 2023 |
| **Ukrep 5.3:** | **Povečanje privlačnosti panoge za najkvalitetnejše kadre** |
| Namen ukrepa: | Splošna popularizacija in promocija lesarskih poklicev in spodbujanje vključevanja ljudi drugih profilov v lesarstvo, saj prinašajo družbi veliko ekonomsko dodano vrednost, pomagajo blažiti podnebno krizo in zagotavljajo skladen regionalni razvoj Slovenije, torej pripomorejo k trajnostnosti našega gospodarstva in družbe. |
| **Aktivnost 5.3.1:** | **Subvencije za kadrovske štipendije štipendistom na vseh ravneh lesarske izobraževalne vertikale** |
| Namen: | Povezovanje sektorja z bodočim kadrom v času njihovega izobraževanja. |
| Odgovorni za izvedbo (označeno s krepko pisavo) in ostali sodelujoči deležniki: | **MDDSZ**, Zasebni viri |
| Kazalnik: | Število štipendij (>200) |
| Rok: | 2023 |
| **Aktivnost 5.3.2:** | **Podpora vseživljenjskem izobraževanju in usposabljanju kadrov iz gospodarstva v institucijah znanja** |
| Namen: | Zagotoviti kontinuirano izobraževanje kadrov v lesnopredelovalni industriji z digitalnimi orodij in tradicionalnimi oblikami izobraževanja ob hkratnem postopnem uvajanju obveznega vseživljenjskega izobraževanja po vzoru npr. kontinuiranega  izobraževanja pooblaščenih arhitektov. |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, MGRT, zasebni viri |
| Kazalnik: | Število izvedenih izobraževanj (>1000), vzpostavljen sistem obveznega vseživljenjskega izobraževanja |
| Rok: | 2026 |

## Ukrepi, ki spodbujajo raziskave, razvoj in inovacije v lesarstvu in razvijajo podporno okolje, vključno s povezovanjem z relevantnimi deležniki

|  |  |
| --- | --- |
| **Ukrep 6.1:** | **Sistematično vlaganje v raziskave, razvoj in inovacije na področju lesarstva – Interdisciplinarne raziskave** |
| Namen ukrepa: | Dvigniti znanstveno odličnosti raziskovalcev s področja lesarstva v Sloveniji ter povečati vlaganje javnega in zasebnega sektorja v raziskave, razvoj in inovacije. Posredno tudi prispevati k dvigu znanstvene odličnosti v Sloveniji, kot enem od glavnih ciljev Raziskovalne in inovacijske strategije Slovenije (uvrstitev v prvo deseterico držav na lestvici Evropskega inovacijskega indeksa). |
| **Aktivnost 6.1.1:** | **Spodbujanje raziskovalnih organizacij, ki so v skladu z ZZrID upravičene do stabilnega financiranja znanstvenoraziskovalne dejavnosti, h kreiranju novih interdisciplinarnih raziskovalnih programov na primarnem področju znanosti o lesu** |
| Namen: | Z uveljavitvijo ZZrID prejemniki stabilnega financiranja sami kreirajo raziskovalne programe na področjih v skladu z njihovimi strategijami razvoja. Vsled navedenega je potrebno raziskovalne organizacije ozaveščati in o pomenu znanosti o lesu in interdisciplinarnem povezovanju tega področja z drugimi področji za družbeni razvoj v Sloveniji. |
| Odgovorni za izvedbo (označeno s krepko pisavo) in ostali sodelujoči deležniki: | Raziskovalne organizacije, **MGRT** |
| Kazalnik: | Število interdisciplinarnih raziskovalnih programov (vsaj 3) |
| Rok: | 2022 |
| **Aktivnost 6.1.2:** | **Financiranje Ciljno raziskovalnih projektov (CRP) za področje lesarstva** |
| Namen: | Zagotoviti financiranje projektov CRP, ki se osredotočajo na pripravo strokovnih podlag za doseganje ciljev tega izvedbenega načrta in ciljev, ki so potrebni za hitrejši razvoj lesno- predelovalne industrije. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, ARRS |
| Kazalnik: | Število financiranih CRP projektov (1/letno) |
| Rok: | 2023 |
| **Aktivnost 6.1.3:** | **Raziskovalni vavčerji** |
| Namen: | Podpreti podjetja v lesnopredelovalni industriji pri njihovem tehnološkem in netehnološkem razvoju s spodbujanjem njihovega sodelovanja z inštitucijami znanja. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MIZŠ |
| Kazalnik: | Število financiranih raziskovalnih vavčerjev (>50/letno) |
| Rok: | 2023 |
| **Aktivnost 6.1.4:** | **Sofinanciranje priprave projektnih prijav na mednarodne razpise** |
| Namen: | Spodbujanje vključevanja lesno predelovalne industrije v mednarodne konzorcije oziroma prijave na mednarodne razpise preko sofinanciranja priprave projektnih  prijav (npr. za European Innovation Council in European Institute of Technology), ki pri ocenjevanju presežejo prag uspešnosti. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MIZŠ, SPIRIT, ARRS |
| Kazalnik: | Število projektnih prijav na mednarodne razpise (>100/letno), število uspešnih projektnih prijav (postopno povečevanje uspešnosti - 30% uspešnost do 2025) |
| Rok: | 2023 |
| **Aktivnost 6.1.5:** | **Stabilno financiranje znanstvenoraziskovalne dejavnosti na področju znanosti o letu** |
| Namen: | V skladu z 81. členom in 83. člena ZZrID ARRS objavi javni razpis za pridobitev stabilnega financiranje za javne zavode, ki niso javne raziskovalne organizacije, oziroma javni razpis za podelitev koncesije za opravljanje javne službe na področju znanstvenoraziskovalne dejavnosti. V javnem razpisu se določijo tudi področja novih raziskovalnih programov. Ob prvi objavi javnega razpisa (leto pred zaključkom prvega 6-letnega obdobja po novem zakonu) je potrebno vključiti med področja za nove raziskovalne programe znanost o lesu. |
| Odgovorni za izvedbo (označeno s krepko pisavo) in ostali sodelujoči deležniki: | ARRS, MIZŠ |
| Kazalnik: | Število novih raziskovalnih programov (vsaj 3) |
| Rok: | 2023 |
| **Ukrep 6.2:** | **Razvoj novih načinov uporabe in predelave lesa** |
| Namen ukrepa: | Povečati inovacijski potencial lesnopredelovalne industrije. |
| **Aktivnost 6.2.1:** | **Spodbude za razvoj novih materialov – povezava z Ukrepoma 2.1 in 4.2** |
| Namen: | Spodbujati razvoj izdelkov iz lesa preko povezovanja lesnopredelovalne industrije z drugimi sektorji, npr. avtomobilsko industrijo, gradbeništvom, IKT, itd. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT** |
| Kazalnik: | Število novih načinov uporabe in predelave lesa (>5/leto) |
| Rok: | 2023 |
| **Aktivnost 6.2.2:** | **Spodbujanje podjetij v lesnopredelovalni industriji pri odkupu patentov inovativne predelave lesa, ki še ni komercializirana, in podpora patentiranju ter drugim načinom upravljanja z intelektualno lastnino pri novih načinih uporabe in predelave lesa** |
| Namen: | Mikro spodbude v lesnopredelovalni industriji pri odkupu patentov inovativne predelave lesa in lesenih izdelkov z višjo dodano vrednostjo.  Podpora lesnopredelovalni industriji pri vlaganju v razvoj novih predelav lesa in inovativne izdelke s sofinanciranjem upravljanja z intelektualno lastnino rešitev, ki so ustvarjene v sodelovanju z inštitucijami znanja. |
| Odgovorni za izvedbo (označeno s krepko pisavo) in ostali sodelujoči deležniki: | **MGRT, MIZŠ** |
| Kazalnik: | Število komercializiranih patentov (>5); Število prijavljenih patentov (>10) |
| Rok: | 2025 |
| **Ukrep 6.3:** | **Spodbude za vzpostavitev R&R oddelkov ter za njihovo povezovanje z institucijami znanja** |
| Namen ukrepa: | Povečanje inovacijskega potenciala lesnopredelovalne industrije preko vzpostavitve R&R oddelkov in opredelitve strateških razvojnih smeri s pomočjo inštitucij znanja |
| **Aktivnost 6.3.1:** | **Spodbude za vzpostavitev in delovanje R&R oddelkov v podjetjih** |
| Namen: | Podpora pri vzpostavljanju R&R oddelkov in njihovem vpisu v register izvajalcev raziskovalne in razvojne dejavnosti pri ARRS, ter pri opredelitvi razvojnih smeri R&R oddelkov (povezava z izvajanjem raziskovalnih vavčerjev) |
| Odgovorni za izvedbo (označeno s krepko pisavo) in ostali sodelujoči deležniki: | **MGRT** |
| Kazalnik: | Število novo ustanovljenih R&R oddelkov (>20) |
| Rok: | 2025 |
| **Aktivnost 6.3.2:** | **Sofinanciranje vlaganja v kadre - doktorski študenti** |
| Namen: | Spodbuditi lesnopredelovalni sektor pri vlaganju v kadre R&R oddelkov s sofinanciranjem zaposlovanja doktorskih študentov. |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ**, industrijska sredstva |
| Kazalnik: | Število doktorskih študentov, sofinanciranih s strani lesnopredelovalne industrije (>5/leto) |
| Rok: | 2022−2030 |
| **Aktivnost 6.3.3:** | **Vlaganja v R&R dejavnost v institucijah znanja in njihovo povezovanje s podjetji** |
| Namen: | Nadgradnja znanstvene odličnosti institucij znanja na področjih, relevantnih za lesnopredelovalno industrijo, s spodbujanjem interdisciplinarnosti in internacionalizacije inštitucij znanja v sodelovanju s podjetji (npr. deljene zaposlitve priznanih mednarodnih strokovnjakov, souporaba raziskovalne infrastrukture) |
| Odgovorni za izvedbo (označeno s krepko pisavo) in ostali sodelujoči deležniki: | **MIZŠ** |
| Kazalnik: | Število financiranih projektov (>5/leto) |
| Rok: | 2023 |
| **Ukrep 6.4:** | **Vzpostavitev ali nadgradnja »raziskovalno - razvojno – tehnološko – dizajnersko - trženjskih centrov«** |
| Namen ukrepa: | Vzpostaviti stičišče relevantnih deležnikov za izmenjavo znanj, izkušenj, informacij ter skupnega nastopanja pri komuniciranju s političnimi odločevalci in v nacionalnih ter mednarodnih združenjih (npr. Strateška razvojna partnerstva SRIP, Forest Technology Platform). |
| **Aktivnost 6.4.1:** | **Podpora obstoječim raziskovalno - razvojno – tehnološko – dizajnersko - trženjskim centrom, poudarjeno za pohištveno industrijo** |
| Namen | Sofinanciranje aktivnosti centrov za povezovanje industrije z raziskovalno razvojnim, izobraževalnim ter kreativnim sektorjem, političnimi odločevalci in  drugimi deležniki v nacionalnem in mednarodnem okolju. Izboljšati poznavanje razmer na trgih in identifikacija ustreznih trženjskih pristopov, s poudarkom na izdelkih za oblikovanje bivanjskih in notranjih delovnih okolij (pohištvo, celoten podsektor aktivnosti C31). |
| Odgovorni za izvedbo (označeno s krepko pisavo) in ostali sodelujoči deležniki: | **MGRT** |
| Kazalnik: | Število financiranih aktivnosti (>5/leto) |
| Rok: | 2023 |
| **Aktivnost 6.4.2:** | **Financiranje strokovne podpore pri vodenju Centrov** |
| Namen: | Zagotoviti učinkovito delovanje Centrov preko sofinanciranja njihovih inovativnih poslovnih modelov in njihovega povezovanja v nacionalnih mrežah (npr. SRIP) in mednarodnih mrežah in partnerstvih (npr. Buit4People, Wood4Bauhaus, New European Bauhaus) |
| Odgovorni za izvedbo (označeno s krepko pisavo) in ostali sodelujoči deležniki: | **MGRT** |
| Kazalnik: | Število vključitev Centrov v mednarodne mreže in partnerstva (>4) |
| Rok: | 2024 |

## Ukrepi, ki spodbujajo rabo lesa tako v javnem kot zasebnem sektorju in povečujejo promocijo lesa

|  |  |  |
| --- | --- | --- |
| **Ukrep 7.1:** | | **Povečevanje deleža lesa, ki ga je potrebno vgraditi v javne stavbe, in vključitev vseh smiselnih tipologij objektov v sistem ZeJN** |
| Namen ukrepa: | | Povečati rabo lesa in lesnih kompozitov v novih javnih stavbah in pri obnovi obstoječega stavbnega fonda vseh tipologij objektov. |
| **Aktivnost 7.1.1:** | | **Spreminjanje Uredbe o zelenem javnem naročanju v dvoletnih intervalih za postopno povečevanje nabora tipologij stavb in objektov, ki jih zajema, ter obveznega deleža lesa, drugih materialov iz obnovljivih virov in recikliranih materialov v njih** |
| Namen: | | Z rabo lesa in lesnih tvoriv kot tudi drugih obnovljivih materialov v javnih stavbah družbi približati njihovo rabo v grajenem okolju. |
| Odgovorni za izvedbo (označeno s krepko pisavo) in ostali sodelujoči deležniki: | | **MJU**, **MOP**, MGRT |
| Kazalnik: | | Postopno povečevanje nabora tipologij javnih stavb v ZeJN (do 2023 vse tipologije, za katere je smiselna uporaba lesa), postopno povečanje zahtevanih količin lesa in lesnih kompozitov (do 2025 doseči 50%) |
| Rok: | | 2027 |
| **Aktivnost 7.1.2:** | | **Priprava strokovnih izhodišč za projektiranje in certificiranje lesenih objektov in organizacija strokovnih posvetov za nadzornike, gradbene izvajalce in izvajalce elektro in strojnih instalacij na temo lesene gradnje po sistemu kreditnih točk IZS** |
| Namen: | | Zagotavljanje kakovosti lesene gradnje. |
| Odgovorni za izvedbo (označeno s krepko pisavo) in ostali sodelujoči deležniki: | | **MGRT** |
| Kazalnik: | | Strokovna izhodišča za projektiranje in certificiranje lesenih objektov; Število izvedenih izobraževanj (>100 oseb/leto) |
| Rok: | | 2023−2027 |
| **Aktivnost 7.1.3:** | | **Določitev realnih in preverljivih kriterijev za preverjanje deleža lesa in preostalih kazalnikov okoljske učinkovitosti** |
| Namen: | | Opredeliti jasno metodologije določevanja količine lesa v stavbah za enostavno preverjanje in vrednotenje okoljskih vplivov uporabljenih materialov vključno s količino skladiščenega CO2 |
| Odgovorni za izvedbo (označeno s krepko pisavo) in ostali sodelujoči deležniki: | | **MGRT** |
| Kazalnik: | | Definirana metodologija določevanja deleža lesa v javnih stavbah. |
| Rok: | | 2023 |
| **Ukrep 7.2:** | | **Promocija lesa in lesnih tvoriv** |
| Namen ukrepa: | | Sistematično ozaveščati družbo o prednostih uporabe lesa in lesnih tvoriv pri doseganju ciljev trajnostnega razvoja. |
| **Aktivnost 7.2.1:** | | **Izdelava komunikacijske strategije lesnopredelovalne industrije** |
| Namen: | | Z izdelano komunikacijsko strategijo opredeliti glavna sporočila, določiti komunikacijske kanale in ciljne skupine.  Promocija rabe slovenskega lesa in spodbujanje povpraševanja po lesenih izdelkih preko sofinanciranja natečajev, razstav, priročnikov, brošur, organizacije dogodkov, delavnic in izvajanja oglaševalske kampanje. |
| Odgovorni za izvedbo (označeno s krepko pisavo) in ostali sodelujoči deležniki: | | **MGRT**, SPIRIT, OZS, GZS |
| Kazalnik: | | Izdelana komunikacijska strategija lesnopredelovalne panoge |
| Rok: | | 2022 |
| **Aktivnost 7.2.2:** | | **Podpora razvoju blagovnih znamk** |
| Namen: | | Podpora podjetjem pri kreiranju mednarodno prepoznavnih blagovnih znamk ob hkratnem razvoju blagovne znamke »Slovenski les«. Aktivnost vključuje podporo pri  pridobivanju okoljskih certifikatov (ISO 14000, EcoLabel, BlueSwan, itd.), mednarodni zaščiti blagovnih znamk ter komuniciranju na slovenskem in na tujih trgih. Oblikovanje in financiranje delovne skupine, ki bo pripravila podlago za oblikovanje certifikacijskega sistema in znamke SI GREEN Label (znamka slovenskih kakovostnih lesnih proizvodov). |
| Odgovorni za izvedbo (označeno s krepko pisavo) in ostali sodelujoči deležniki: | | **MGRT**, SPIRIT, zasebni viri |
| Kazalnik: | | Število mednarodnih zaščit blagovnih znamk (>20), število komunikacijskih aktivnosti (>50 promocijskih materialov, >100 nastopov na sejmih v tujini) |
| Rok: | | 2024 |
| **Aktivnost 7.2.3:** | | **Spodbujanje rabe lesa v okviru okoljskih politik na podlagi objektivnih meril okoljskih vplivov** |
| Namen: | | S sistematičnim vpeljevanjem okvira za knjigovodstvo in certificiranje ogljika v verigi gozd-les spodbuditi rabo lesa v relevantnih javnih razpisih ob hkratnem upoštevanju načel krožnega gospodarstva. Pri tem izkoristiti znanje, ki je razvito v projektih CRP,  in v partnerstvu z državami z enakim interesom načela uveljavljati na evropski ravni. |
| Odgovorni za izvedbo (označeno s krepko pisavo) in ostali sodelujoči deležniki: | | **MOP**, MIZŠ, MGRT |
| Kazalnik: | | Okoljski odtis lesnih polizdelkov in izdelkov (>50% proizvodov in izdelkov izdelanih v Sloveniji na trgu z opredeljenim okoljskim odtisom), v RS vzpostavljen in vzdrževan sistem sledenja lesa in v njem vezanega ogljika v lesnih izdelkih tudi na sekundarni in nadaljnjih ravneh predelave |
| Rok: | | 2027 |
| **Ukrep 7.3:** | **Spodbujanje rabe lesa na vseh ravneh družbe** | |
| Namen ukrepa: | Nadgraditi ukrepe s področja Uredbe o ZeJN in Zelene davčne politike z demonstracijskimi projekti inovativne rabe lesa in sofinanciranjem nakupa lesnih izdelkov za končne uporabnike. | |
| **Aktivnost 7.3.1** | **Povečanje porabe sredstev Eko sklada in Podnebnega sklada za namene spodbujanja rabe lesa in začetnih investicij v predelavo lesa** | |
| Namen: | Zagotoviti vpliv MGRT na poslovanje obeh skladov v smeri večje porabe sredstev za spodbujanje rabe lesa; zagotoviti vpliv pri planiranju predvidenih virov kakor tudi pri planiranju namenske porabe sredstev. | |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, Ekosklad | |
| Kazalnik | Sprememba zakonodaje in Aktov Eko sklada in Podnebnega sklada | |
| Rok: | 2025 | |
| **Aktivnost 7.3.2:** | **Nadaljevanje zagotavljanja sredstev že sedaj uspešnim in razvoj novih programov podpore javnemu in zasebnemu sektorju pri uporabi lesa in lesnih tvoriv v gradbeništvu (novogradnje in obnove)** | |
| Namen: | Nadaljevanje spodbud Ekosklada za leseno gradnjo, za uporabo naravnih izolacijskih materialov in lesenega stavbnega pohištva (fasadni sistemi iz naravnih materialov iz  obnovljivih virov) pri novogradnjah in obnovah stavb, itd.  Pri tem naj te aktivnosti nadgradijo tudi s posebnim instrumentom, ki bi prednostno za lesnopredelovalna podjetja spodbujal energijsko sanacijo proizvodnih in poslovnih stavb teh podjetij.  Vzpostavitev sheme subvencij / spodbud za gradnjo in vzdrževanje lesenih stavb (pokrivanje morebitne višje cene v primerjavi s klasično gradnjo) za javne investitorje, ki gradijo v javnem interesu (uresničevanje ciljev ReNSP15-25 in nadaljnjih stanovanjskih programov države - zagotovitev finančnih virov za to izvajanje), pa ne morejo dostopati do sredstev Eko sklada (npr. SSRS). | |
| Odgovorni za izvedbo (označeno s krepko pisavo) in ostali sodelujoči deležniki: | **MGRT**, MOP, Ekosklad | |
| Kazalnik: | Število subvencioniranih investicij končnih uporabnikov (>500 / leto) | |
| Rok: | 2026 | |
| **Aktivnost 7.3.3:** | **Spodbude za demonstracijske projekte novogradnje in obnove zasebnega stavbnega fonda z lesom in lesnimi kompoziti** | |
| Namen: | Omogočati osveščanje družbe in strokovne javnosti o rabi lesa in lesnih tvoriv pri obnovah starega stavbnega fonda in gradnji novega. | |
| Odgovorni za izvedbo (označeno s krepko pisavo) in ostali sodelujoči deležniki: | **MOP**, Podnebni sklad, Eko sklad | |
| Kazalnik: | Število demonstracijskih projektov (>10) | |
| Rok: | 2026 | |